ກອງ​ກຳລັງ​ຂອງ​ Chad ​ຂ້າມ​ຊາຍ​ແດນ ເພື່ອຂັບໄລ່ ພວກຫົວຮຸນແຮງ Boko Haram
ພວກ​ຫົວ​ຮຸນ​ແຮງ ​ໄດ້​ໂຈມ​ຕີ​​ເມືອງ Fotocol ຫຼັງຈາກ​ທີ່​ໄດ້​ຫລົບໜີການ​ປະ​ທະ​ກັນ​ກັບ ກອງ​ກຳລັງ​ຂອງ​ Chad ​ຂ້າມ​ຊາຍ​ແດນ​ເຂົ້າໄປໃນເມືອງ Gambaru ຂອງ​ໄນ​ຈີ​ເຣຍ.
ປະເທດກາເມຣູນ ກ່າວວ່າ ພວກນັກຕໍ່ສູ້ຊາວໄນຈີເຣຍ ປະມານ 800 ຄົນ ຂອງກຸ່ມຫົວຮຸນແຮງ Boko Haram ໄດ້ໂຈມຕີ ທະຫານ ກາເມຣູນ ໃນວັນພະຫັດມື້ນີ້ ໃນການປະທະກັນຂ້າມຊາຍແດນ ທີ່ ຍັງດຳເນີນຢູ່ຕໍ່ມາ ຂະນະທີ່ບັນດາລັດຖະບານຈາກຫຼາຍໆປະເທດ ໃນອາຟຣິກາ ພະຍາຍາມທີ່ຈະປາບປາມພວກກະບົດຈຸນີ້ ພວກຫົວຮຸນແຮງ ໄດ້ໂຈມຕີເມືອງ Fotocol ຫຼັງຈາກທີ່ໄດ້ຫລົບໜີ ການປະທະກັນກັບ ກອງກຳລັງຂອງ Chad ຂ້າມຊາຍແດນເຂົ້າໄປໃນເມືອງ Gambaru ຂອງໄນຈີເຣຍ ອີງຕາມ ທ່ານ Issa Tchiroma Bakari ໂຄສົກລັດຖະບານ ພ້ອມທັງເປັນລັດຖະມົນຕີ ຖະແຫລງຂ່າວ ຂອງກາເມຣູນ ພວກນັກຕໍ່ສູ້ຫົວຮຸນແຮງ ໄດ້ຫລົບໜີຈາກເມືອງ Fotocol ເຂົ້າໄປໃນໝູ່ບ້ານຢູ່ບໍລິເວນ ອ້ອມແອ້ມ ບ່ອນທີ່ພວກເຂົາໄດ້ຖືກຕາມລ່າໂດຍພວກທະຫານກາເມຣູນ ກອງກຳລັງກາເມຣູນ ທີ່ໜຸນຫລັງໂດຍ Chad ນັ້ນ ສາມາດຂັບໄລ່ພວກຫົວຮຸນແຮງ Boko Haram ໄປຈາກເມືອງ Fotocol ໃນວັນພຸດວານນີ້ ຫຼັງຈາກພວກຫົວຮຸນແຮງຈຸດັ່ງກ່າວ ໄດ້ສັງຫານຢ່າງນ້ອຍ 70 ຄົນໃນການບຸກໂຈມຕີນັ້ນ Chad ໄດ້ເອົາບົດບາດນຳພາ ໃນຄວາມພະຍາຍາມຂອງນາໆຊາດ ເພື່ອຊ່ອຍເຫຼືອ ໄນຈີເຣຍ ປາບປາມ ພວກ Boko Haram ແລະຢຶດເອົາຄືນເນື້ອທີ່ ທີ່ພວກຮຸນແຮງ ໄດ້ຢຶດເອົາໄປເພື່ອຈຸດປະສົງໃນການ ສ້າງຕັ້ງລັດອິສລາມຂຶ້ນມາ